I henhold til artikel 22, stk. 2, i forordning (EU) 2016/1076 tillægges Kommissionen beføjelse til at vedtage delegerede retsakter, som omhandlet i nævnte forordnings artikel 3, for en periode på fem år fra den 21. juni 2013. Beføjelsen til at vedtage delegerede retsakter, jf. artikel 2, stk. 2 og 3, artikel 4, stk. 3, artikel 5, stk. 3, og artikel 21 i forordning (EU) 2016/1076, tillægges Kommissionen for en periode på fem år fra den 20. februar 2014. Delegeringen af beføjelser forlænges stiltiende for perioder af samme varighed.

·for at foretage tekniske ændringer af bilag II ("Oprindelsesregler"), der er nødvendige for at tage hensyn til ændringer af anden EU-toldlovgivning (artikel 5, stk. 3), samt

·for at tilføje et bilag, der indeholder en beskrivelse af ordningen for varer med oprindelse i Sydafrika (artikel 4, stk. 3)

·for at ændre bilag I med henblik på at tilføje regioner eller stater, der har afsluttet forhandlinger om en aftale, således at de navnlig kan blive omfattet af den beskyttelsesordning, der er fastsat i forordningen (artikel 2, stk. 2)

Efter at have afsluttet forhandlingerne og truffet de nødvendige foranstaltninger til at ratificere deres respektive aftaler blev Botswana, Cameroun, Elfenbenskysten (Côte d'Ivoire), Eswatini (tidligere Swaziland), Fiji, Ghana, Kenya og Namibia pr. juli 2014 genindsat i bilag I til forordningen om markedsadgang ved delegeret forordning (EU) nr. 1025/2014, 1026/2014 og 1027/2014 af 25. juli 2014. Kenya blev genindsat i bilaget ved delegeret forordning (EU) nr. 1387/2014 af 14. november 2014.

Forordning (EU) nr. 527/2013 indebar ligeledes en ændring af forordning (EF) nr. 1528/2007 ved at tillægge Kommissionen beføjelse til at vedtage delegerede retsakter i overensstemmelse med artikel 290 i traktaten om Den Europæiske Unions funktionsmåde. Kommissionen blev tillagt beføjelse til at vedtage delegerede retsakter med henblik på at tilpasse bilag I til forordningen om markedsadgang ved at genindsætte AVS-landene i bilaget, så snart de har afsluttet ØPA-forhandlingerne med EU.

Forordning (EF) nr. 1528/2007 (den såkaldte forordning om markedsadgang) blev vedtaget for at regulere EU's importordning for de lande i Afrika, Vestindien og Stillehavet, der havde forhandlet økonomiske partnerskabsaftaler (ØPA'er). Disse lande var opført på listen i bilag I til nævnte forordning.

I artikel 22, stk. 2, i forordning (EU) 2016/1076 opfordres Kommissionen til at udarbejde en rapport til Rådet og Europa-Parlamentet vedrørende delegationen af beføjelser.

III. Udøvelse af de delegerede beføjelser

A. Proceduremæssige aspekter

I henhold til artikel 22, stk. 4, i forordning (EU) 2016/1076 hører Kommissionen inden vedtagelsen af en delegeret retsakt eksperter, som er udpeget af hver enkelt medlemsstat, i overensstemmelse med principperne i den interinstitutionelle aftale af 13. april 2016 om bedre lovgivning. For hver af de delegerede retsakter hørte Kommissionen som foreskrevet eksperter fra medlemsstaterne ved møder eller ved skriftlig procedure. Sideløbende hermed underrettede Kommissionen også Europa-Parlamentet. I overensstemmelse med forordningens artikel 22, stk. 5, underrettede Kommissionen samtidig Europa-Parlamentet og Rådet om de delegerede retsakter, så snart den vedtog dem.

B. Der er siden den 21. maj 2013 blevet vedtaget syv (7) delegerede retsakter, og disse er trådt i kraft som følger:

1.Delegerede retsakter som omhandlet i artikel 3 i forordning (EU) 2016/1076 (om genindsættelse af de AVS-regioner eller ‑stater, som ved forordning (EU) nr. 527/2013 var blevet fjernet fra forordningen om markedsadgang):

·Kommissionens delegerede forordning (EU) nr. 1025/2014 af 25. juli 2014 om ændring af bilag I til Rådets forordning (EF) nr. 1528/2007 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler, som ændret ved Europa-Parlamentets og Rådets forordning (EU) nr. 38/2014 om ændring af visse forordninger vedrørende den fælles handelspolitik for så vidt angår tillæggelse af delegerede beføjelser og gennemførelsesbeføjelser med henblik på vedtagelse af visse foranstaltninger

Efter at have afsluttet deres ØPA-forhandlinger blev Botswana, Cameroun, Elfenbenskysten (Côte d'Ivoire), Eswatini (tidligere Swaziland), Fiji, Ghana, Kenya og Namibia pr. 1. oktober 2014 genindsat i bilag I til forordning (EF) nr. 1528/2007.

·Kommissionens delegerede forordning (EU) nr. 1026/2014 af 25. juli 2014 om ændring af bilag I til Rådets forordning (EF) nr. 1528/2007 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler, som ændret ved Europa-Parlamentets og Rådets forordning (EU) nr. 527/2013 om ændring af Rådets forordning (EF) nr. 1528/2007 for så vidt angår udelukkelse af en række lande fra listen over regioner eller stater, der har afsluttet forhandlinger

Efter at have truffet de nødvendige foranstaltninger til at ratificere sin ØPA blev Fiji pr. 1. oktober 2014 genindsat i bilag I til forordning (EF) nr. 1528/2007.

Corrigendum to Commission Delegated Regulation (EU) No 1026/2014 of 25 July 2014 amending Annex I to Council Regulation (EC) No 1528/2007 applying the arrangements for products originating in certain states which are part of the African, Caribbean and Pacific (ACP) Group of States provided for in agreements establishing, or leading to the establishment of, Economic Partnership Agreements, as amended by Regulation (EU) No 527/2013 of the European Parliament and of the Council of 21 May 2013 as regards the exclusion of a number of countries from the list of regions or states which have concluded negotiations

"The Republic of the Fiji Islands" blev i den engelsksprogede udgave erstattet med "The Republic of Fiji".

·Kommissionens delegerede forordning (EU) nr. 1027/2014 af 25. juli 2014 om ændring af bilag I til Rådets forordning (EF) nr. 1528/2007 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler, som ændret ved Europa-Parlamentets og Rådets forordning (EU) nr. 527/2013 om ændring af Rådets forordning (EF) nr. 1528/2007 for så vidt angår udelukkelse af en række lande fra listen over regioner eller stater, der har afsluttet forhandlinger

Efter at have truffet de nødvendige foranstaltninger til at ratificere sin ØPA blev Cameroun pr. 1. oktober 2014 genindsat i bilag I til forordning (EF) nr. 1528/2007.

·Kommissionens delegerede forordning (EU) nr. 1387/2014 af 14. november 2014 om ændring af bilag I til Rådets forordning (EF) nr. 1528/2007 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler

Kenya, Den Europæiske Union og dens medlemsstater afsluttede ØPA-forhandlingerne den 16. oktober 2014. Kenya blev genindsat i bilag I til forordning (EF) nr. 1528/2007.

2. Delegerede retsakter som omhandlet i artikel 4, stk. 3, i forordning (EU) 2016/1076 (ordningen for varer med oprindelse i Sydafrika):

·Kommissionens delegerede forordning (EU) 2017/1550 af 14. juli 2017 om tilføjelse af et bilag til Europa-Parlamentets og Rådets forordning (EU) 2016/1076 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler